《和饮酒 其三》
明代·李之世

醉翁不在酒，而得酒中情。达士逃于酒，而争酒中名。

我亦两置之，陶陶乐其生。醉吟泣风雨，落笔鬼神惊。

古来才仙者，多以酒而成。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。